**-สำเนา-**

**บันทึกรายงานการประชุมสภาองค์การบริหารส่วนตำบลศรีสุข**

**สมัยสามัญ สมัยที่ 1/2562 ครั้งที่ 1**

**วันที่ 13 กุมภาพันธ์ 2562**

**ณ ห้องประชุมองค์การบริหารส่วนตำบลศรีสุข**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมเกียรติ บุญไทย | ประธานสภา อบต. | สมเกียรติ บุญไทย |  |
| 2 | นายอำนวย นิลทัย | รองประธานสภา อบต. | อำนวย นิลทัย |  |
| 3 | นายปรึกษ์ ทองคำ | สมาชิก อบต. หมู่ที่ 1 | ปรึกษ์ ทองคำ |  |
| 4 | นายบัญชา จันดากุล | สมาชิก อบต. หมู่ที่ 2 | บัญชา จันดากุล |  |
| 5 | นายมิตร บุญโต | สมาชิก อบต. หมู่ที่ 2 | มิตร บุญโต |  |
| 6 | นายประดิษฐ คำหาญ | สมาชิก อบต. หมู่ที่ 3 | ประดิษฐ คำหาญ |  |
| 7 | นายยงค์ คำหาญ | สมาชิก อบต. หมู่ที่ 3 | ยงค์ คำหาญ |  |
| 8 | นายสมเกียรติ สมัญญา | สมาชิก อบต. หมู่ที่ 4 | สมเกียรติ สมัญญา |  |
| 9 | นายอดิศักดิ์ บุญทูล | สมาชิก อบต. หมู่ที่ 5 | อดิศักดิ์ บุญทูล |  |
| 10 | นายสมยง บุญทูล | สมาชิก อบต. หมู่ที่ 5 | สมยง บุญทูล |  |
| 11 | นายประสพ บุญสม | สมาชิก อบต. หมู่ที่ 6 | ประสพ บุญสม |  |
| 12 | นายฉัตร ไตรพรม | สมาชิก อบต. หมู่ที่ 6 | ฉัตร ไตรพรม |  |
| 13 | นายสุบิน นิลทัย | สมาชิก อบต. หมู่ที่ 7 | สุบิน นิลทัย |  |
| 14 | นายเชิดชัย สุขเมือง | สมาชิก อบต. หมู่ที่ 7 | เชิดชัย สุขเมือง |  |
| 15 | นายแสวง กฤษวี | สมาชิก อบต. หมู่ที่ 8 | แสวง กฤษวี |  |
| 16 | นางชุติกาญจน์ คงสุข | เลขานุการสภา อบต. | ชุติกาญจน์ คงสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายบุญเชบ ทองคำ | นายก อบต. | บุญเชบ ทองคำ |  |
| 2 | นายสมพร บุญทูล | รองนายก อบต. | สมพร บุญทูล |  |
| 3 | นายสมพงษ์ จันดากุล | รองนายก อบต. | สมพงษ์ จันดากุล |  |
| 4 | นายภัทรวิทย์ สุมาลุย์ | เลขานุการนายก อบต. | ภัทรวิทย์ สุมาลุย์ |  |
| 5 | นางสาวจงบุญ จากภัย | ผู้อำนวยการโรงเรียนศรีสุขวิทยา | จงบุญ จากภัย |  |
| 6 | สิบตรีณฤทธิ์ ผลเจริญ | หัวหน้าสำนักปลัด | ณฤทธิ์ ผลเจริญ |  |
| 7 | นางนารี ไตรพรม | กรรมการหมู่บ้าน ม.3 | นารี ไตรพรม |  |
| 8 | นางแพง ดีนาน | กรรมการหมู่บ้าน ม.3 | แพง ดีนาน |  |
| 9 | นางราตรี สินสุพรรณ์ | กรรมการหมู่บ้าน ม.3 | ราตรี สินสุพรรณ์ |  |
| 10 | นางจิตร สมัญญา | กรรมการหมู่บ้าน ม.2 | จิตร สมัญญา |  |
| 11 | นางผ่องศรี หิรัญธงชัย | กรรมการหมู่บ้าน ม.2 | ผ่องศรี หิรัญธงชัย |  |
| 12 | นางทองยิ้ม โถเหล็ก | กรรมการหมู่บ้าน ม.2 | ทองยิ้ม โถเหล็ก |  |
| 13 | นางสาวสำราญ บุญสม | กรรมการหมู่บ้าน ม.6 | สำราญ บุญสม |  |
| 14 | นางแสง แก้วละมุล | กรรมการหมู่บ้าน ม.6 | แสง แก้วละมุล |  |
| 15 | นายสะอาด บุญสม | กรรมการหมู่บ้าน ม.6 | สะอาด บุญสม |  |
| 16 | นายสุวรรณ ไตรพรม | กรรมการหมู่บ้าน ม.6 | สุวรรณ ไตรพรม |  |
| 17 | นายสมหมาย บุญสม | กรรมการหมู่บ้าน ม.6 | สมหมาย บุญสม |  |
| 18 | นายมัน หาญเสมอ | กรรมการหมู่บ้าน ม.7 | มัน หาญเสมอ |  |
| 19 | นางสาวรำพึง จันทร์หอม | กรรมการหมู่บ้าน ม.7 | รำพึง จันทร์หอม |  |
| 20 | นางรัตนา พายมาศ | กรรมการหมู่บ้าน ม.7 | รัตนา พายมาศ |  |
| 21 | นางเกศรินทร์ เกตุศิริ | กรรมการหมู่บ้าน ม.8 | เกศรินทร์ เกตุศิริ |  |
| 22 | นางทองลิ้ม จันดากุล | กรรมการหมู่บ้าน ม.1 | ทองลิ้ม จันดากุล |  |
| 23 | นางมิส ทองคำ | กรรมการหมู่บ้าน ม.1 | มิส ทองคำ |  |
| 24 | นางสาวมณีวรรณ สมัญญา | กรรมการหมู่บ้าน ม.1 | มณีวรรณ สมัญญา |  |
| 25 | นายสมพาล ต้นทอง | ผู้ใหญ่บ้านอียอ | สมพาล ต้นทอง |  |
| 26 | นายทน คำพันชนะ | กรรมการหมู่บ้าน ม.8 | ทน คำพันชนะ |  |
| 27 | นางวิเชียร สันทาลุนัย | ผู้ใหญ่บ้านขาม | วิเชียร สันทาลุนัย |  |
| 28 | นายบุญทอง ภาคพรม | ผู้ใหญ่บ้านโคกสมบูรณ์ | บุญทอง ภาคพรม |  |
|  |  |  |  |  |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 29 | นายเชิญ ไตรพรม | ผู้ใหญ่บ้านสะแบะ | เชิญ ไตรพรม |  |
| 30 | นายคำเพียร ภาคพรม | ผู้ใหญ่บ้านหนองเกาะ | คำเพียร ภาคพรม |  |
| 31 | นายสมมิตร สาลีบุตร | ผู้อำนวยการโรงเรียนบ้านหนองดุม | สมมิตร สาลีบุตร |  |
| 32 | นางสายสมร ธรรมสัตย์ | ผู้อำนวยการกองคลัง | สายสมร ธรรมสัตย์ |  |
| 33 | นางธัญญารัตน์ โลนุช | นักทรัพยากรบุคคลชำนาญการ | ธัญญารัตน์ โลนุช |  |
| 34 | นางสาวสำลี พันธ์ทอง | กรรมการกองทุนหลักประกันสุขภาพ | สำลี พันธ์ทอง |  |
| 35 | นางสาวสุชาดา สันทาลุนัย | กรรมการหมู่บ้าน ม.7 | สุชาดา สันทาลุนัย |  |
| 36 | นายสมเดช วันโสภา | กรรมการกองทุนหลักประกันสุขภาพ | สมเดช วันโสภา |  |
| 37 | นางณัฐนิภา แสงมณี | ผู้ช่วยนักวิเคราะห์ฯ | ณัฐนิภา แสงมณี |  |
| 38 | นายทองบุญ สินสุพรรณ์ | ผู้ใหญ่บ้านหนองสระ | ทองบุญ สินสุพรรณ์ |  |
| 39 | นางสาวณวรรณ์ศา คำหาญ | ครู | ณวรรณ์ศา คำหาญ |  |
| 40 | นายนัครินทร์ แสงมณี | ผู้อำนวยการกองช่าง | นัครินทร์ แสงมณี |  |
| 41 | นางสาวสิรินันท์ จินพละ | พนักงานจ้างทั่วไป | สิรินันท์ จินพละ |  |
| 42 | นางสาวรัตนา สุดาจันทร์ | นักวิชาการเงินและบัญชีชำนาญการ | รัตนา สุดาจันทร์ |  |
| 43 | นางสาวอภิษฐา มีชารี | พนักงานจ้างทั่วไป | อภิษฐา มีชารี |  |
| 44 | นายประวิทย์ เลาเลิศ | เจ้าพนักงานธุรการปฏิบัติงาน | ประวิทย์ เลาเลิศ |  |
| 45 | นายศิริวัฒน์ สมัญญา | พนักงานขับรถยนต์ | ศิริวัฒน์ สมัญญา |  |
| 46 | นางสาวนนลณีย์ เจือจันทร์ | นักพัฒนาชุมชนชำนาญการ | นนลณีย์ เจือจันทร์ |  |
| 47 | จ่าเอกชวัลวิทย์ กองณรงค์ | เจ้าพนักงานป้องกันฯชำนาญงาน | ชวัลวิทย์ กองณรงค์ |  |
| 48 | นายชานนท์ รู้จิตร | นายช่างโยธาชำนาญงาน | ชานนท์ รู้จิตร |  |
| 49 | นายเสมียน ภาคพรม | พนักงานจ้างทั่วไป | เสมียน ภาคพรม |  |
| 50 | นางกฤติยา มณีล้ำ | ผู้ช่วยเจ้าพนักงานการเงินและบัญชี | กฤติยา มณีล้ำ |  |
| 51 | นายทวิช สมัญญา | พนักงานจ้างทั่วไป | ทวิช สมัญญา |  |
| 52 | นายอรรถชัย สุมาลุย์ | พนักงานจ้างทั่วไป | อรรถชัย สุมาลุย์ |  |
| 53 | นายวิระชัย คำสวัสดิ์ | พนักงานจ้างทั่วไป | วิระชัย คำสวัสดิ์ |  |
| 54 | นายคมเพชร ศรีเพชร | พนักงานจ้างทั่วไป | คมเพชร ศรีเพชร |  |
| 55 | นางสาวละออ ธรรมนุส | ผู้ดูแลเด็ก | ละออ ธรรมนุส |  |
| 56 | นางศิริสุดา สันทาลุนัย | ผู้ดูแลเด็ก | ศิริสุดา สันทาลุนัย |  |
| 57 | นางนารี สมัญญา | ครู | นารี สมัญญา |  |
|  |  |  |  |  |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 58 | นายคาร สอนดี | กรรมการหมู่บ้าน ม.1 | คาร สอนดี |  |
| 59 | นางนิลทัย ยี่ภู่ | กรรมการหมู่บ้าน ม.4 | นิลทัย ยี่ภู่ |  |
| 60 | นางประวีณา ศรีเพชร | กรรมการหมู่บ้าน ม.4 | ประวีณา ศรีเพชร |  |
| 61 | นายคูณ ต่างทอง | กรรมการหมู่บ้าน ม.4 | คูณ ต่างทอง |  |
| 62 | นายเทือง พันพม่า | กรรมการหมู่บ้าน ม.4 | เทือง พันพม่า |  |
| 63 | นางเฮ็ง วิยาสิงห์ | กรรมการหมู่บ้าน ม.5 | เฮ็ง วิยาสิงห์ |  |
| 64 | นางลดารัตน์ สันทาลุนัย | กรรมการหมู่บ้าน ม.5 | ลดารัตน์ สันทาลุนัย |  |
| 65 | นางปัญญาพร แสนศิริ | กรรมการหมู่บ้าน ม.5 | ปัญญาพร แสนศิริ |  |
| 66 | นายสุวรรณ ไตรพรม | กรรมการหมู่บ้าน ม.6 | สุวรรณ ไตรพรม |  |
| 67 | นางปัดนา นิลทัย | กรรมการหมู่บ้าน ม.7 | ปัดนา นิลทัย |  |
| 68 | นายสมเดช วันโสภา | กรรมการกองทุนหลักประกันสุขภาพ | สมเดช วันโสภา |  |
| 69 | นางแพง ดีนาน | กรรมการหมู่บ้าน ม.3 | แพง ดีนาน |  |
| 70 | นายถนอม คำพันชนะ | กรรมการหมู่บ้าน ม.8 | ถนอม คำพันชนะ |  |
| 71 | นายสมจิตร จันดากุล | กรรมการหมู่บ้าน ม.8 | สมจิตร จันดากุล |  |
| 72 | นางสุนัดดา เจริญตาม | กรรมการหมู่บ้าน ม.8 | สุนัดดา เจริญตาม |  |
| 73 | นางแพง ตอเสนา | กรรมการหมู่บ้าน ม.1 | แพง ตอเสนา |  |
| 74 | นางชรีรัตน์ พันธ์ดี | กรรมการหมู่บ้าน ม.3 | ชรีรัตน์ พันธ์ดี |  |
| 75 | นางสุภา บุญทูล | กรรมการหมู่บ้าน ม.5 | สุภา บุญทูล |  |
| 76 | นางสาวจงรัก คำหาญ | กรรมการหมู่บ้าน ม.1 | จงรัก คำหาญ |  |
| 77 | นางนาตยา สมัญญา | กรรมการหมู่บ้าน ม.4 | นาตยา สมัญญา |  |
| 78 | นางสุนี นามนุ | อสม. ม.4 | สุนี นามนุ |  |
| 79 | นางสาวสุภาพร กฤษวี | อสม. ม.4 | สุภพร กฤษวี |  |
| 80 | นายราตรี สุมาลยุ์ | กรรมการหมู่บ้าน ม.5 | ราตรี สุมาลยุ์ |  |
| 81 | นายชอบ การะเกษ | กรรมการหมู่บ้าน ม.6 | ชอบ การะเกษ |  |
| 82 | นางสำลี พานทอง | กรรมการหมู่บ้าน ม.7 | สำลี พานทอง |  |
| 83 | นางนิซิน สุขเมือง | กรรมการหมู่บ้าน ม.7 | นิซิน สุขเมือง |  |
| 84 | นางเคียน สอนดี | อสม. ม.3 | เคียน สอนดี |  |
| 85 | นางปัญญาพร สวัสดี | กรรมการหมู่บ้าน ม.5 | ปัญญาพร สวัสดี |  |

**เริ่มประชุมเวลา 09.30 น.**

เลขานุการสภาองค์การบริหารส่วนตำบลศรีสุข ได้นับจำนวนสมาชิกสภาองค์การบริหารส่วนตำบลศรีสุขที่มาประชุม ปรากฏว่ามาครบ 15 คน จึงได้เชิญท่านประธานสภาจุดธูปเทียน บูชาพระรัตนตรัย และเปิดการประชุมตามระเบียบวาระ โดยนายสมเกียรติ บุญไทย ประธานสภา อบต. ทำหน้าที่ประธานในที่ประชุม

**ระเบียบวาระที่ 1** เรื่องที่ประธานแจ้งให้ที่ประชุมทราบ

- ไม่มี -

**ระเบียบวาระที่ 2** เรื่องรับรองรายงานการประชุมครั้งที่แล้ว

- การพิจารณารับรองรายงานการประชุมสภาฯ สมัยสามัญ สมัยที่ 4/2561 ครั้งที่ 1 เมื่อวันที่ 8 ตุลาคม 2561

**ที่ประชุม** ได้ตรวจสอบบันทึกการประชุมครั้งที่แล้ว ให้สมาชิกได้ตรวจดูจากสำเนา บันทึกรายงานการประชุมที่ได้แจกไปแล้ว

**ประธานสภาฯ** มีสมาชิกฯ ท่านใด มีความประสงค์ขอแก้ไขหรือเปลี่ยนแปลงข้อความใดๆ หรือไม่ (ปรากฏว่าไม่มี)

**มติที่ประชุม** รับรองรายงานการประชุมครั้งที่แล้วอย่างเป็นเอกฉันท์ 14 เสียง

**ระเบียบวาระที่ 3** เรื่องสืบเนื่องจากการประชุมครั้งที่แล้ว

-ไม่มี -

**ระเบียบวาระที่ 4** เรื่องเสนอเพื่อทราบ

**- รายงานรายรับ – รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ พ.ศ. 2562 ณ วันที่ 31 มกราคม 2562**

**ประธานสภา อบต.** เรื่องแรกที่จะแจ้งให้ทุกท่านได้รับทราบ คือ รายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2562 ณ วันที่ 31 มกราคม 2562 ขอเชิญผู้อำนวยการกองคลังได้ชี้แจงให้ทุกท่านได้รับทราบ

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน วันนี้กองคลังขอรายงานรายรับ-รายจ่ายเงินงบประมาณตามข้อบัญญัติงบประมาณรายจ่ายประจำปีงบประมาณ 2562 ณ วันที่ 31 มกราคม 2562 ขอองค์การบริหารส่วนตำบลศรีสุข เพื่อแจ้งให้ที่ประชุมทราบดังต่อไปนี้

**(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การดำเนินการด้านการจัดการขยะ ลด ละ แยกก่อนทิ้ง และการสร้างวินัยในการทิ้งขยะให้ถูกวิธีและแผนรณรงค์ขับเคลื่อนการจัดการขยะมูลฝอย (การดำเนินร่วมกันของท้องที่ และท้องถิ่นในการขับเคลื่อน)**

ประธานสภา อบต. เรื่องต่อไปคือเรื่องการดำเนินการด้านจัดการขยะ ลด ละ แยกก่อนทิ้ง และการสร้างวินัยในการทิ้งขยะให้ถูกวิธี ขอเชิญท่านปลัดได้ชี้แจงให้ทุกท่านได้รับทราบ

ปลัด อบต. เรียนท่านประธานสภาที่เคารพ ท่านสมาชิกสภาทุกท่าน ท่านผู้อำนวยการ

โรงเรียนศรีสุขวิทยา ท่านผู้อำนวยการโรงเรียนบ้านหนองดุมและผู้เข้าร่วมประชุมทุกท่าน เนื่องจากนักวิเคราะห์นโยบายและแผนชำนาญการติดภารกิจ วันนี้จึงขออนุญาตชี้แจงรายละเอียดให้ทุกท่านได้รับทราบค่ะ สำหรับการขับเคลื่อนด้านการจัดการขยะท่านผู้นำท้องที่ ผู้นำท้องถิ่นก็ได้ MOU ซึ่งกันและกัน ตำบลเราจะต้องมีการขับเคลื่อนการคัดแยกขยะก่อนทิ้ง ไม่ว่าจะเป็นโรงเรียนทั้งสองโรง โรงพยาบาลส่งเสริมสุขภาพตำบลศรีสุข เราจะต้องมาจับมือกัน เพราะว่าเป็นนโยบายระดับประเทศ ระดับจังหวัด และในส่วนพวกเราเองตำบลศรีสุขจะต้องมีความเคลื่อนไหว จะต้องมีการรายงาน และจะต้องเกิดประสิทธิภาพอย่างแท้จริง ในส่วนของ อบต.ศรีสุขเราได้ตั้งงบประมาณที่เกี่ยวข้องทั้งหมดให้ทุกท่านได้ดูเอกสารที่อยู่ในมือท่านดูไปพร้อมกันนะคะ

สำหรับโครงการแรกที่เราได้ทำไปแล้ว ก็คือ โครงการฝึกอบรมการจัดทำขยะชุมชนปลอดขยะภายใต้หลัก 3Rs ขอให้ท่านผู้ใหญ่ทุกหมู่บ้านได้เก็บภาพไว้นะคะ เพราะทางอำเภอทางจังหวัดอาจจะสอบถามท่านแต่ละหมู่ว่าท่านได้จับมือกันทำแบบไหนบ้าง

โครงการที่ 2 คือโครงการฝึกอบรมทำน้ำหมักชีวภาพจากเศษอาหาร อบต.ศรีสุขก็ได้ตั้งงบประมาณไว้ โดยจะขอลงพื้นที่บ้านโคกสมบูรณ์เป็นหมู่บ้านเป้าหมาย โดยจะขอให้คณะกรรมการแต่ละหมู่บ้านมาร่วมฝึกอบรมที่บ้านเป้าหมาย เพราะแต่ละหมู่บ้านจะต้องมีการจัดทำขยะเปียกของหมู่บ้านตัวเองเช่นกัน เราอาจจะไม่ได้ทำทุกหลังคาเรือน แต่เราจะดูว่าหลังคาเรือนบ้านไหนที่สุ่มเสี่ยงต่อการเกิดขยะมากที่สุด เช่น ร้านค้า แหล่งชุมชน ซึ่งนักวิเคราะห์ฯจะแจ้งรายละเอียดให้ท่านทราบอีกครั้ง

โครงการที่ 3 คือ โครงการฝึกอบรมให้ความรู้ด้านการจัดการน้ำเสียในครัวเรือน ซึ่งที่เราตั้งโครงการเหล่านี้เนื่องจากเป็นโครงการที่ต่อเนื่อง เชื่อมโยงกัน โครงการนี้เราจะลงพื้นที่บ้านขามเป็นพื้นที่เป้าหมาย เช่นกันเราก็จะให้คณะกรรมการหมู่บ้านแต่ละหมู่เข้าร่วมฝึกอบรมที่บ้านขามเช่นกัน แต่ละหมู่บ้านก็จะได้เห็นหมู่บ้านอื่นในตำบลเราเช่นเดียวกัน

โครงการที่ 4 คือโครงการจัดการขยะแบบยั่งยืน เราจะให้บ้านสะแบะ บ้านอียอ บ้านหนองเสือ คือพื้นที่เป้าหมายรวมกัน และให้หมู่บ้านที่เหลือเข้ามาร่วมฝึกอบรมเช่นเดียวกัน ทั้งนี้ทั้งนั้นวัตถุประสงค์ก็คือ เราต้องการให้แต่ละหมู่บ้านมีการคัดแยกขยะ รู้จักวิธีการคัดแยกขยะที่ถูกวิธี ถูกต้อง

โครงการที่ 5 คือ โครงการจัดการขยะมูลฝอยแบบบูรณาการ พื้นที่เป้าหมาย คือบ้านหนองสระ และบ้านหนองเกาะ โดยจะลงพื้นที่บ้านหนองสระ และหมู่บ้านอื่นให้เข้ามาร่วมฝึกอบรมเช่นกัน

โครงการที่ 6 คือ โครงการประชาชนตำบลศรีสุขร่วมใจลดปริมาณขยะมุ่งสู่สุขภาวะดี เราจะลงพื้นที่บ้านหนองดุมคือพื้นที่เป้าหมาย

โครงการทั้ง 6 โครงการที่กล่าวมานั้น เราต้องมีการบูรณาการร่วมกันในระดับตำบล หลังจากนี้นักวิเคราะห์ฯก็จะได้ชี้แจงรายละเอียดแต่ละโครงการให้ทุกท่านได้ทราบอีกครั้ง ในส่วนที่เราจะให้เกิดผลสัมฤทธิ์แต่ละหมู่บ้านเราต้องทำอย่างไรที่จะไม่ให้มีขยะในตำบลเรา ชาวบ้านรู้จักการคัดแยกขยะ ทำอย่างไรเราจะร่วมมือกันทำให้เกิดผลสัมฤทธิ์ในภาพรวมทั้งตำบลศรีสุขของเรา เราจะต้องร่วมมือกันถึงจะประสบผลสำเร็จ ในส่วนของโรงเรียนทั้งสองฝากประชาสัมพันธ์ด้วยนะคะ

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การดำเนินการจัดทำโครงการตามแนวพระราชดำริด้านสาธารณสุขของหมู่บ้าน/ชุมชน โดยคณะกรรมการหมู่บ้านๆละ 20,000.- บาท**

ประธานสภา อบต. เรื่องต่อไปคือเรื่องการตามแนวพระราชดำริด้านสาธารณสุขของหมู่บ้าน/ชุมชน ขอเชิญท่านปลัดได้ชี้แจงให้ทุกท่านได้รับทราบ

ปลัด อบต. สำหรับเรื่องการจัดทำโครงการตามแนวพระราชดำริด้านสาธารณสุข

หมู่บ้านละ 20,000.- บาท ขอให้ท่านได้ดูรายรับรายจ่ายที่ผู้อำนวยการกองคลังได้ชี้แจงไปว่ามียอดจัดสรรจำนวน 160,000.- บาท นี่เป็นงบประมาณสำหรับโครงการตามแนวพระราชดำริด้านสาธารณสุข และได้โอนจัดสรรมาเรียบร้อยแล้ว ฉะนั้นแต่ละหมู่บ้านโดยคณะกรรมการหมู่บ้านต้องจัดทำโครงการเพื่อของบประมาณสนับสนุนจากองค์การบริหารส่วนตำบลศรีสุข และโครงการที่จะขอรับสนับสนุนต้องเป็นโครงการที่เกี่ยวกับพระราชดำริด้านสาธารณสุข ตามที่ได้แจกให้ทุกท่านทราบไปแล้วนั้น จำนวน 11 โครงการ ดังนี้

1. โครงการอบรมหมอหมู่บ้านในพระราชประสงค์
2. โครงการสืบสานพระราชปณิธานสมเด็จย่า ต้านภัยมะเร็งเต้านม
3. โครงการควบคุมโรคขาดสารไอโอดีนของสมเด็จพระเทพรัตนราชสุดาฯสยามบรมราชกุมารี
4. โครงการปรับปรุงภาวะโภชนาการและสุขภาพเด็กของสมเด็จพระเทพรัตนราชสุดาฯสยามบรมราชกุมารี
5. โครงการส่งเสริมโภชนาการและสุขภาพอนามัยแม่และเด็กของพระเทพรัตนราชสุดาฯสยามบรมราชกุมารี
6. โครงการควบคุมโรคหนอนพยาธิ พระเทพรัตนราชสุดาฯสยามบรมราชกุมารี
7. โครงการควบคุมโรคมาลาเรีย พระเทพรัตนราชสุดาฯสยามบรมราชกุมารี
8. โครงการพัฒนาระบบสุขาภิบาลในโรงเรียนและชุมชนพระเทพรัตนราชสุดาฯสยามบรมราชกุมารี
9. โครงการตรวจสุขภาพเคลื่อนที่ สมเด็จพระเจ้าลูกลูกเธอเจ้าฟ้าจุฬาภรณ์วลับลักษณ์อัครราชกุมารี
10. โครงการช่วยลดการติเชื้อเอดส์จากแม่สู่ลูกสภากาชาดไทยพระเจ้าวรวงศ์เธอ พระองค์โสมสวลี พระวรราชาทินัดดามาตุ
11. โครงการรณรงค์และแก้ไขปัญหายาเสพติด To be number one (ศุนย์เพื่อนใจวัยรุ่นในชุมชน/หมู่บ้าน) ทูลกระหม่อมหญิงอุบลรัตน์ราชกัญญาสิริวัฒนาพรรณวดี หรือโครงการตามพระราชดำริด้านสาธารณสุขอื่นๆ

ซึ่งแต่ละหมู่บ้านก็จะมีเจ้าหน้าที่เป็นพี่เลี้ยง ให้แต่ละหมู่บ้านได้ปรึกษา คอยดูแล คอยให้คำแนะนำ เกี่ยวกับโครงการที่ท่านจะขอรับการสนับสนุน โดยให้ท่านเขียนโครงการตามรูปแบบที่ได้แจกให้ทุกท่านไปแล้วนั้น แต่ถ้าหมู่บ้านใดไม่ประสงค์จะขอรับการสนับสนุนก็ขอให้ท่านได้ทำหนังสือแจ้งเข้ามาว่าไม่ประสงค์จะขอรับการสนับสนุน จะได้เป็นลายลักษณ์อักษร ซึ่งแต่ละโครงการจะต้องมีการรายงานผลการดำเนินการ บางหมู่บ้านอาจจะทำโครงการเดียว หรือสองโครงการก็ได้ในวงเงิน 20,000.- บาท ให้ท่านได้ไปปรึกษาหารือกันว่าจะเอาโครงการอะไร และขอให้ท่านจัดส่งภายในสิ้นเดือนกุมภาพันธ์ 2562

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การดำเนินการจัดทำคำของบประมาณจากกองทุนหลักประกันสุขภาพตำบลศรีสุข ประจำปี 2562**

ประธานสภา อบต. เรื่องต่อไปคือเรื่องการดำเนินการจัดทำคำของบประมาณจากกองทุนหลักประกันสุขภาพ ขอเชิญท่านปลัดได้ชี้แจงให้ทุกท่านได้รับทราบ

ปลัด อบต. สำหรับเรื่องการจัดทำคำของบประมาณจากกองทุนหลักประกันสุขภาพ

ตำบลศรีสุข ประจำปี 2562 โดยกรรมการกองทุนหลักประกันสุขภาพแต่ละหมู่บ้านจัดทำโครงการเพื่อขอรับสนับสนุนจากองค์การบริหารส่วนตำบล โรงเรียนทั้งสองก็สามารถขอรับสนับสนุนได้ในวงเงินไม่เกิน 10,000.- บาท สำหรับปีนี้ขอให้แต่ละหมู่บ้านไม่ต้องเอากลุ่มเป้าหมายเดิม โครงการห้ามซ้ำกับปีที่ผ่านมา ถ้าเสร็จแล้วก็รวบรวมทั้ง 8 หมู่บ้านแล้ว และทั้งสองโรงเรียนจัดส่งคณะกรรมการกองทุนหลักประกันสุขภาพตำบลศรีสุขพิจารณาว่าแต่ละโครงการแต่ละหมู่บ้านโครงการที่ขอรับสนับสนุนเข้าหลักเกณฑ์หรือไม่ ถ้าไม่เข้าหลักเกณฑ์ก็นำไปแก้ไขให้ถูกต้อง หมู่บ้านละ 10,000.- บาท โรงเรียนละ 10,000.- บาท ซึ่งขณะนี้งบประมาณกองทุนหลักประกันสุขภาพก็โอนจัดสรรมาแล้ว อยู่ในบัญชีกองทุนหลักประกันสุขภาพเรียบร้อยแล้ว เหลือเพียงแต่ละหมู่บ้านต้องส่งโครงการขอรับสนับสนุนเข้ามา เพื่อที่คณะกรรมการกองทุนหลักประกันสุขภาพจะได้ นำเข้าที่ประชุมคณะกรรมการกองทุนหลักประกันสุขภาพตำบลศรีสุข พิจารณาอนุมัติ โดยขอให้ท่านได้ดำเนินการตามแบบคำขอซึ่งจะมีรูปแบบตัวอย่างตามคู่มือที่ได้จัดส่งให้แต่ละหมู่บ้านไปแล้วนั้น คณะกรรมการกองทุนหลักประกันสุขภาพจะมีการประชุมต้นเดือนมีนาคมนี้ ดังนั้นขอให้ท่านส่งภายในสิ้นเดือนกุมภาพันธ์ 2562 เพื่อคณะกรรมการกองทุนฯจะได้พิจารณาต่อไป

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**ระเบียบวาระที่ 5 เรื่องเสนอเพื่อทราบและพิจารณา**

**- การพิจารณากำหนดสมัยประชุมสภาองค์การบริหารส่วนตำบลศรีสุข ประจำปี 2562 และพิจารณากำหนดสมัยประชุมสมัยแรกของปีถัดไป**

ประธานสภา อบต. เนื่องจากวันนี้เป็นการประชุมสมัยสามัญสมัยแรก ประจำปี 2562 ดังนั้นอาศัยระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 หมวด 2 การประชุม ข้อ 21 ให้ทุกท่านช่วยกันพิจารณา กระผมก็ขอสอบถามที่ประชุมว่าเราจะมีการกำหนดสมัยประชุมเป็นกี่สมัย

นายประสพ บุญสม กระผมนายประสพ บุญสม สมาชิกสภา หมู่ที่ 6 ขอเสนอให้มี 4 สมัย เหมือนเดิมและกำหนดสมัยประชุม ดังนี้

- สมัยสามัญ สมัยที่ 2 เดือน เมษายน เริ่มวันที่ 1 – 15 เมษายน

- สมัยสามัญ สมัยที่ 3 เดือน สิงหาคม เริ่มวันที่ 1 – 15 สิงหาคม

- สมัยสามัญ สมัยที่ 4 เดือน ตุลาคม เริ่มวันที่ 1 – 15 ตุลาคม

และกระผมขอเสนอกำหนดวันแรกของการประชุมสภาสมัยแรกของปีถัดไป

ปี 2563 วันที่ 1-15 มกราคม 2563

ผู้รับรอง 1. นายยงค์ คำหาญ ส.อบต. ม.3

2. นายมิตร บุญโต ส.อบต. ม.2

ประธานสภา อบต. มีผู้ใดจะเสนอเป็นอย่างอื่นเพื่อให้สภาร่วมกันพิจารณาอีกหรือไม่

นายปรึกษ์ ทองคำ กระผมนายปรึกษ์ ทองคำ สมาชิกสภา หมู่ที่ 1 ขอเสนอให้มี 4 สมัย เหมือนเดิมและกำหนดสมัยประชุม ดังนี้

- สมัยสามัญ สมัยที่ 2 เดือน เมษายน เริ่มวันที่ 1 – 15 เมษายน

- สมัยสามัญ สมัยที่ 3 เดือน สิงหาคม เริ่มวันที่ 1 – 15 สิงหาคม

- สมัยสามัญ สมัยที่ 4 เดือน ตุลาคม เริ่มวันที่ 1 – 15 ตุลาคม

และกระผมขอเสนอกำหนดวันแรกของการประชุมสภาสมัยแรกของปีถัดไป

ปี 2563 วันที่ 1-15 กุมภาพันธ์ 2563

ผู้รับรอง 1. นายประดิษฐ คำหาญ ส.อบต. ม.3

2. นายสุบิน นิลทัย ส.อบต. ม.7

ประธานสภา อบต. มีผู้ใดจะเสนอเป็นอย่างอื่นเพื่อให้สภาร่วมกันพิจารณาอีกหรือไม่

ที่ประชุม ไม่มีผู้ใดเสนออีก ประธานสภาจึงได้ขอมติที่ประชุม

ท่านผู้ใดเห็นชอบกับการกำหนดสมัยประชุมสภาองค์การบริหารส่วนตำบลศรีสุข ประจำปี 2562 ตามที่ท่านประสพ บุญสม สมาชิกสภาอบต. หมู่ 6 ได้เสนอก็ขอให้ยกมือขึ้น

ที่ประชุม เห็นชอบ 1 เสียง ไม่เห็นชอบ – เสียง

ประธานสภาจึงได้ขอมติที่ประชุมท่านผู้ใดเห็นชอบกับการกำหนดสมัยประชุมสภาองค์การบริหารส่วนตำบลศรีสุข ประจำปี 2562 ตามที่ท่านปรึกษ์ ทองคำ สมาชิกสภาอบต. หมู่ 1 ได้เสนอก็ขอให้ยกมือขึ้น

ที่ประชุม เห็นชอบ 13 เสียง ไม่เห็นชอบ - เสียง มติเป็นเอกฉันท์

**มติที่ประชุม** 1) พิจารณากำหนดสมัยประชุมสามัญประจำปี 2562 จำนวน 4 สมัย

1. แต่ละสมัยมีกำหนด 15 วัน
2. การพิจารณากำหนดวันเริ่มประชุมสมัยแรกของปีถัดไป คือ 2563

ผลการกำหนดวันเริ่มประชุมสมัยแรกของปีถัดไป คือ 2563

- ในห้วงตั้งแต่วันที่ 1–15 เดือน กุมภาพันธ์ พ.ศ. 2563 กำหนด 15 วัน

**- การพิจารณาคัดเลือกคณะกรรมการจัดทำแผนพัฒนาท้องถิ่น 1. คณะกรรมการพัฒนาท้องถิ่น**

**2. คณะกรรมการสนับสนุนการจัดทำแผนพัฒนาท้องถิ่น**

**3. คณะกรรมการติดตามและประเมินผลแผนพัฒนาท้องถิ่น**

**ประธานสภา อบต.** เรื่องต่อไป คือ การพิจารณาคัดเลือกคณะกรรมการจัดทำแผนพัฒนาท้องถิ่น ขอเชิญท่านปลัดได้ชี้แจงรายละเอียดให้ที่ประชุมทราบ

**ปลัด อบต.** ตามระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548 ข้อ 8

1. คณะกรรมการพัฒนาท้องถิ่น
2. คณะกรรมการติดตามและประเมินผลแผนพัฒนาท้องถิ่น
3. คณะกรรมการติดตามและประเมินผลแผนพัฒนาท้องถิ่น

ข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

1) ผู้บริหารท้องถิ่น ประธานกรรมการ

1.1 นายบุญเชบ ทองคำ นายกอบต. ประธานกรรมการ

2) รองนายกองค์กรปกครองส่วนท้องถิ่นนั้นทุกคน กรรมการ

2.1 นายสมพร บุญทูล รองนายกอบต. กรรมการ

2.2 นายสมพงษ์ จันดากุล รองนายกอบต. กรรมการ

3) สมาชิกสภาท้องถิ่นที่สภาท้องถิ่นคัดเลือก กรรมการ จำนวน 3 คน

นายประดิษฐ คำหาญ ผมขอเสนอ นายปรึกษ์ ทองคำ ส.อบต. ม.1 เป็นกรรมการ

ผู้รับรอง 1. นายบัญชา จันดากุล ส.อบต. ม.2

2. นายยงค์ คำหาญ ส.อบต. ม.3

นายบัญชา จันดากุล ผมขอเสนอ นายฉัตร ไตรพรม ส.อบต. ม.6 เป็นกรรมการ

ผู้รับรอง 1. นายแสวง กฤษวี ส.อบต. ม.8

2. นายอดิศักดิ์ บุญทูล ส.อบต. ม.5

นายเชิดชัย สุขเมือง ผมขอเสนอ นายมิตร บุญโต ส.อบต. ม.2 เป็นกรรมการ

ผู้รับรอง 1. นายประดิษฐ คำหาญ ส.อบต. ม.3

2. นายฉัตร ไตรพรม ส.อบต. ม.6

4) ผู้ทรงคุณวุฒิที่ผู้บริหารคัดเลือก กรรมการ จำนวน 3 คน

ท่านนายก อบต.จะเป็นผู้พิจารณาคัดเลือก

5) ผู้แทนภาคราชการและ/หรือรัฐวิสาหกิจที่ผู้บริหาร กรรมการ คัดเลือก จำนวนไม่น้อยกว่า 3 คน

นายก อบต. ผมขอคัดเลือก จำนวน 3 คน ดังนี้

1. ผู้อำนวยการโรงเรียนศรีสุขวิทยา

2. ผู้อำนวยการโรงเรียนบ้านหนองดุม

3. ผู้อำนวยการโรงพยาบาลส่งเสริมสุขภาพตำบลศรีสุข

6) ผู้แทนประชาคมท้องถิ่นที่ประชาคมท้องถิ่น คัดเลือก กรรมการจำนวนไม่น้อยกว่า 3 คน แต่ไม่เกิน 6 คน ดังนี้

1. ผู้ใหญ่บ้านหนองเกาะ

2. ผู้ใหญ่บ้านสะแบะ

3. ผู้ใหญ่บ้านโคกสมบูรณ์

7) ปลัดองค์กรปกครองส่วนท้องถิ่น กรรมการและเลขานุการ

1. นางชุติกาญจน์ คงสุข (ปลัดอบต.) กรรมการและเลขานุการ

8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

8.1 นางญาณิศา สุระถาวร นักวิเคราะห์นโยบายและแผน กรรมการ/ ผู้ช่วยเลขานุการ

กรรมการตามข้อ 8 (3) (4) (5) และ (6) ให้มีวาระอยู่ในตำแหน่งคราวละ สองปีและอาจได้รับการคัดเลือกอีกได้

**อำนาจหน้าที่**

ข้อ 10 คณะกรรมการพัฒนาท้องถิ่นมีอำนาจหน้าที่ ดังนี้

**(1) กำหนดแนวทางการพัฒนาท้องถิ่น โดยพิจารณาจาก**  
 1.1 อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ ที่มีผลกระทบต่อประโยชน์สุขของประชาชน เช่น การป้องกันและบรรเทา

สาธารณภัย การผังเมือง

1.2 ภารกิจถ่ายโอนตามกฎหมายกำหนดแผนและขั้นตอนการกระจายอำนาจ

1.3 ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้น ดำเนินการในยุทธศาสตร์ที่สำคัญและมีผลต่อประชาชนโดยตรง เช่น การ แก้ไขปัญหาความยากจนการ ป้องกันและแก้ไขปัญหายาเสพติด

1.4 กรอบนโยบาย ทิศทาง แนวทางการพัฒนาขององค์กรปกครองส่วน ท้องถิ่นในเขตจังหวัด

1.5 นโยบายของผู้บริหารท้องถิ่นที่แถลงต่อสภาท้องถิ่น

1.6 แผนชุมชน

ในการนำประเด็นข้างต้นมาจัดทำแผนพัฒนา ให้องค์กรปกครองส่วนท้องถิ่นคำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย

(2) ร่วมจัดทำร่างแผนพัฒนา เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนาในการจัดทำร่างแผนพัฒนา ให้เทศบาล เมืองพัทยา องค์การบริหารส่วนตำบล และองค์กรปกครองส่วนท้องถิ่นอื่นที่มีกฎหมายจัดตั้ง นำปัญหาความต้องการจากแผนชุมชนที่เกินศักยภาพของชุมชนที่จะดำเนินการเองได้มาพิจารณาบรรจุไว้ในแผนพัฒนา แต่หากเกินศักยภาพของเทศบาล เมืองพัทยาองค์การบริหารส่วนตำบล และองค์กรปกครองส่วนท้องถิ่นอื่นที่มีกฎหมายจัดตั้ง ให้เสนอปัญหา ความต้องการไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาขององค์การบริหารส่วนจังหวัดตามอำนาจหน้าที่

(3) พิจารณาร่างแผนพัฒนาและร่างแผนการดำเนินงาน  
(4) ให้ความเห็นชอบร่างข้อกำหนดขอบข่ายและรายละเอียดของงานตามข้อ 19 (2)

(5) พิจารณาให้ข้อคิดเห็นเกี่ยวกับการติดตามและประเมินผลแผนพัฒนา

(6) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วย ปฏิบัติงานตามที่เห็นสมควร

(7) ในกรณีองค์การบริหารส่วนตำบล ให้คณะกรรมการพัฒนาองค์การ บริหารส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็น โครงการหรือกิจกรรมเพื่อประกอบในการจัดทำแผนพัฒนาองค์การบริหาร ส่วนตำบลด้วย

**- การพิจารณาคัดเลือกคณะกรรมการสนับสนุนการ จัดทำแผนพัฒนา อบต.ศรีสุข**

ข้อ 9 ให้ผู้บริหารท้องถิ่นแต่งตั้งคณะกรรมการสนับสนุนการจัดทำ แผนพัฒนาท้องถิ่น ประกอบด้วย

1) ปลัดองค์กรปกครองส่วนท้องถิ่น ประธานกรรมการ

1.1 นางชุติกาญจน์ คงสุข (ปลัดอบต.) ประธานกรรมการ

2) หัวหน้าส่วนการบริหารขององค์กรปกครองส่วนท้องถิ่น กรรมการ

2.1 นางสายสมร ธรรมสัตย์ ผู้อำนวยการกองคลัง กรรมการ

3) ผู้แทนประชาคมท้องถิ่นที่ประชาคมท้องถิ่น คัดเลือก กรรมการ จำนวน 3 คน

1. ผู้ใหญ่บ้านขาม

2. ผู้ใหญ่บ้านอียอ

3. ผู้ใหญ่บ้านหนองเสือ

4) หัวหน้าส่วนการบริหารที่มีหน้าที่จัดทำแผน กรรมการและเลขานุการ

5) เจ้าหน้าที่วิเคราะห์นโยบายและแผนหรือพนักงานส่วนท้องถิ่นที่ผู้  ผู้บริหารท้องถิ่นมอบหมายเป็นผู้ช่วยเลขานุการ

1. นางญาณิศา สุระถาวร นักวิเคราะห์นโยบายและแผนฯ ผู้ช่วยเลขานุการ

กรรมการตามข้อ 9(3) ให้มีวาระอยู่ในตำแหน่งคราวละสองปีและอาจ

ได้รับการคัดเลือกอีกได้

อำนาจหน้าที่

ข้อ 11 คณะกรรมการสนับสนุนการจัดทำแผนพัฒนาท้องถิ่น มีหน้าที่จัดทำร่างแผนพัฒนาให้สอดคล้องกับแนวทางการพัฒนาที่คณะกรรมการพัฒนาท้องถิ่นกำหนด จัดทำร่างแผนการดำเนินงาน และจัดทำร่างข้อกำหนดขอบข่ายและรายละเอียดของงานตามข้อ 19 (1)

**- การพิจารณาคัดเลือกคณะกรรมการติดตามและ ประเมินผลแผนพัฒนา อบต.ศรีสุข**

**คัดเลือกคณะกรรมการติดตามและประเมินผล**

ข้อ 28 ให้ผู้บริหารท้องถิ่นแต่งตั้งคณะกรรมการติดตามและประเมินผล แผนพัฒนาท้องถิ่น ประกอบด้วย

1) สมาชิกสภาท้องถิ่นที่สภาท้องถิ่นคัดเลือกจำนวน 3 คน

นายบัญชา จันดากุล ผมขอเสนอ นายประดิษฐ คำหาญ ส.อบต. ม.2 เป็นกรรมการ

ผู้รับรอง 1. นายอดิศักดิ์ บุญทูล ส.อบต. ม.5

2. นายปรึกษ์ ทองคำ ส.อบต. ม.1

นายยงค์ คำหาญ ผมขอเสนอ นายประสพ บุญสม ส.อบต. ม.6 เป็นกรรมการ

ผู้รับรอง 1. นายฉัตร ไตรพรม ส.อบต. ม.6

2. นายสมยง บุญทูล ส.อบต. ม.5

นายอดิศักดิ์ บุญทูล ผมขอเสนอ นายสมเกียรติ สมัญญาส.อบต. ม.4 เป็นกรรมการ

ผู้รับรอง 1. นายบัญชา จันดากุล ส.อบต. ม.2

2. นายมิตร บุญโต ส.อบต. ม.2

2) ผู้แทนประชาคมท้องถิ่นที่ประชาคมท้องถิ่น คัดเลือก จำนวน 2 คน

1. กำนันตำบลศรีสุข

2. ผู้ใหญ่บ้านหนองสระ

3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน

4) หัวหน้าส่วนการบริหารที่คัดเลือกกันเอง จำนวน 2 คน 5) ผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำหน้าที่เลขานุการของคณะกรรมการ

กรรมการตามข้อ 28 ให้มีวาระอยู่ในตำแหน่งคราวละสองปีและอาจได้รับ การคัดเลือกอีกได้

**อำนาจหน้าที่**

ข้อ 29 คณะกรรมการติดตามและประเมินผลแผนพัฒนาท้องถิ่น มีอำนาจ หน้าที่ ดังนี้

(1) กำหนดแนวทาง วิธีการในการติดตามและประเมินผลแผนพัฒนา

(2) ดำเนินการติดตามและประเมินผลแผนพัฒนา

(3) รายงานผลและเสนอความเห็นซึ่งได้จากการติดตามและประเมินผล แผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผล แผนพัฒนาให้ประชาชนในท้องถิ่นทราบโดยทั่วกันอย่างน้อยปีละหนึ่งครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่า สามสิบวัน  
 (4) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่ เห็นสมควร

ประธานสภา อบต. มีสมาชิกท่านใดสงสัยอยากจะสอบถามขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การพิจารณาการโอนงบประมาณรายจ่ายประจำปีงบประมาณ 2562**

**ประธานสภา อบต.** เรื่องต่อไป คือ การพิจารณาการโอนงบประมาณรายจ่ายประจำปี พ.ศ.2562 ขอเชิญท่านปลัดได้ชี้แจงรายละเอียดให้ที่ประชุมทราบ

ปลัด อบต. เนื่องจากเครื่องปรับอากาศสำนักปลัดองค์การบริหารส่วนตำบลศรีสุข

ไม่เพียงพอต่อการใช้งาน จึงมีความจำเป็นต้องจัดซื้อเครื่องปรับอากาศ ชนิดติดผนัง (มีระบบฟอกอากาศ) ขนาดไม่ต่ำกว่า 12,000 บีทียู ตามข้อบัญญัติงบประมาณรายจ่ายประจำปีงบประมาณ พ.ศ. 2562 ปรากฏในแผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์สำนักงาน เพื่อจ่ายเป็นค่าจัดซื้อเครื่องปรับอากาศ ชนิดติดผนัง (มีระบบฟอกอากาศ) เพื่อใช้ในสำนักปลัดองค์การบริหารส่วนตำบลศรีสุข จำนวน 1เครื่อง เป็นเงิน 17,000.- บาท มีคุณลักษณะพื้นฐาน ดังนี้

1) ขนาดที่กำหนดเป็นขนาดไม่ต่ำกว่า 12,000 บีทียู

2) ราคาที่กำหนดเป็นราคาที่รวมราคาค่าติดตั้ง

3) เครื่องปรับอากาศที่มีความสามารถในการทำความเย็นขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์ อุตสาหกรรมและฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน

5) เครื่องปรับอากาศมีระบบฟอกอากาศ

6) มีความหน่วงเวลาการทำงานของ คอมเพรสเซอร์

- เป็นไปตามบัญชีราคามาตรฐานครุภัณฑ์ สำนักงบประมาณ ณ มกราคม 2561

ทั้งนี้องค์การบริหารส่วนตำบลศรีสุข มีความประสงค์จะดำเนินการจัดซื้อเครื่องปรับอากาศ ชนิดติดผนัง (มีระบบฟอกอากาศ) ขนาดไม่ต่ำกว่า 12,000 บีทียู เพื่อใช้ในสำนักปลัดองค์การบริหารส่วนตำบลศรีสุข จำนวน 1เครื่อง เป็นเงิน 17,000.- บาท เป็นไปตามบัญชีราคามาตรฐานครุภัณฑ์ สำนักงบประมาณ ณ มกราคม 2561 สืบเนื่องจากสำนักงบประมาณได้ปรับปรุงบัญชีราคามาตรฐานครุภัณฑ์ ให้เหมาะสมกับสภาวการณ์ทางเศรษฐกิจที่เปลี่ยนแปลงไป โดยให้ส่วนราชการ รัฐวิสาหกิจและหน่วยงานอื่น ใช้บัญชีราคามาตรฐานครุภัณฑ์ ฉบับเดือนธันวาคม 2561

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3) พ.ศ.2543 หมวด 4 ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

ดังนั้น องค์การบริหารส่วนตำบลศรีสุข จึงขออนุมัติแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง แผนงานบริหารงานทั่วไป งานบริหารทั่วไป หมวดค่าครุภัณฑ์ ประเภทครุภัณฑ์สำนักงาน

ค่าจัดซื้อเครื่องปรับอากาศ ชนิดติดผนัง ขนาดไม่ต่ำกว่า 12,000 บีทียู ให้เป็นไปตามบัญชีราคามาตรฐานครุภัณฑ์ ฉบับเดือนธันวาคม 2561 โดมีคุณลักษณะมาตรฐานครุภัณฑ์ ดังต่อไปนี้

เครื่องปรับอากาศ ชนิดติดผนัง จำนวน 1 เครื่อง เป็นเงิน 17,000.- บาท มีคุณลักษณะ ดังนี้

1) ขนาดกำหนดขนาดไม่ต่ำกว่า 12,000 บีทียู

2) ราคาที่กำหนดเป็นราคาที่รวมราคาติดตั้ง

3) เครื่องปรับอากาศที่มีความสามารถในการทำความเย็นขนาด ไม่เกิน 40,000 บีทียู ต้องได้รับการรับรองมาตรฐานผลิตภัณฑ์ อุตสาหกรรมและฉลากประหยัดไฟฟ้าเบอร์ 5

4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงานเดียวกัน

5) มีความหน่วงเวลาการทำงานของคอมเพรสเซอร์

6) การติดตั้งเครื่องปรับอากาศ แบบแยกส่วน ประกอบด้วยอุปกรณ์ ดังนี้ สวิตซ์ 1 ตัว ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร

- เป็นไปตามบัญชีราคามาตรฐานครุภัณฑ์ สำนักงบประมาณ ณ ธันวาคม 2561

ปลัด อบต. ขอชี้แจงการโอนงบประมาณรายจ่ายประจำปีงบประมาณ พ.ศ. 2562 เพียงเท่านี้ค่ะ

ประธานสภา อบต. มีท่านใดสงสัยหรือจะสอบถามเพิ่มเติมหรือไม่ ถ้าไม่มีสมาชิกสภาฯท่านใดอภิปราย ผมขอมติที่ประชุมสภาฯ ท่านสมาชิกสภาฯ ท่านใดเห็นว่าควรให้ความเห็นชอบการโอนงบประมาณรายจ่ายประจำปีงบประมาณ พ.ศ. 2562 โปรดยกมือครับ

ที่ประชุม เห็นชอบ 14 เสียง ไม่เห็นชอบ - เสียง

ประธานสภาฯ สรุปแล้วว่าการประชุมสภาฯ มีมติเห็นชอบการโอนงบประมาณรายจ่ายประจำปีงบประมาณ พ.ศ. 2562 จำนวน 14 เสียง อย่างเป็นเอกฉันท์

**ระเบียบวาระที่ 6 เรื่องอื่นๆ**

* ไม่มี –

**ประธานสภา อบต.** ในวันนี้ก็ได้ประชุมมาเป็นเวลาพอสมควรแล้ว และก็ไม่มีผู้ใดมีเรื่องเสนอหรือ แจ้งให้ที่ประชุมทราบ จึงขอขอบคุณทุกท่านที่ได้มาร่วมประชุมครั้งนี้โดย พร้อมเพรียงกัน ขอขอบคุณท่านผู้ใหญ่บ้านที่ได้ให้ความสำคัญและเข้าร่วม รับฟังการประชุมกับสมาชิก กระผมขอปิดการประชุมเพียงเท่านี้

**ปิดการประชุมเวลา 16.30 น.**

(ลงชื่อ) ชุติกาญจน์ คงสุข ผู้จดบันทึกรายงานการประชุม

(นางชุติกาญจน์ คงสุข)

เลขานุการสภาองค์การบริหารส่วนตำบลศรีสุข

(ลงชื่อ) สมเกียรติ บุญไทย ผู้ตรวจบันทึกรายงานการประชุม

(นายสมเกียรติ บุญไทย)

ประธานสภาองค์การบริหารส่วนตำบลศรีสุข

คณะกรรมการตรวจรายงานการประชุมได้ตรวจและรับรองรายงานการประชุมในครั้งนี้แล้ว

(ลงชื่อ) สมเกียรติ สมัญญา คณะกรรมการตรวจรายงานการประชุม

(นายสมเกียรติ สมัญญา)

(ลงชื่อ) ฉัตร ไตรพรม คณะกรรมการตรวจรายงานการประชุม

(นายฉัตร ไตรพรม)

(ลงชื่อ) สมยง บุญทูล คณะกรรมการตรวจรายงานการประชุม

(นายสมยง บุญทูล)